पाएं अपने शहर की ताज़ा ख़बरें और फ्री ई-पेपरडाउनलोड करें
जनाब.. कल दियां छिक्कां आ रइयां, मैं क्वारेंटाइन होणा...। कुछ ऐसे ही अजब बहानों के साथ पुलिस मुलाजिम छुट्टियों के लिए अर्जी लगा रहे हैं। खुद पुलिस कमिश्नर राकेश अग्रवाल समेत 150 से ज्यादा मुलाजिम पिछले साल से अब तक कोरोना की चपेट में आ चुके हैं। मुलाजिमों में इसका खौफ है। कुछ कर्मी पब्लिक डीलिंग वाली जगहों से अपनी बदली करवा रहे हैं और कई छुट्टियां अप्लाई कर रहे हैं। सूत्रों के मुताबिक अभी तक 173 मुलाजिम अलग-अलग अधिकारियों, एसएचओ को बदली और छुट्टी के लिए एप्लीकेशन दे रहे हैं। उन्हें वेटिंग में रखा गया है। हालांकि जिनके कारण मामने योग्य हैं, उन्हें छुट्टी मिल भी रही है। अधिकांश ऐसे हैं, जोकि सिर्फ कोविड के डर से ही अपनी छुट्टी डाल रहे हैं।
लुधियाना जिले में अब तक 173 मुलाजिमों ने मांगी छुट्टी
डॉक्टरी स्लिप पर लिखवा रहे आराम की सलाह
सूत्र बताते हैं कि एप्लीकेशन के साथ जिन रिपोर्ट्स और डॉक्टरों की स्लिप लगाई जा रही है, वो खुद लिखवाई हुई है, ताकि छुट्टी मिल सके। पिछले दिनों एक अधिकारी ने एेसी ही छुट्टी को रिजेक्ट किया था, क्योंकि उन्होंने डॉक्टर को फोन कर रेस्ट की डिटेल मांगी तो उसके पास जवाब नहीं मिला।
छुट्टियों की पुरानी लिस्टें खंगाल रहे
पुलिस को ये भी पता चला कि जिन्होंने छुट्टियां अप्लाई की हैं, वो पिछले साल भी इसी तरह से छुट्टियां लेकर नदारद रहे थे। लिहाजा छुट्टियों की पुरानी लिस्टों को निकलवाकर मुलाजिम चेकिंग कर रहे हैं। इनमें से पहले छुट्टियों की रिकार्ड बना चुके मुलाजिमों की एप्लीकेशन को एक साइड कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn